Stacy Warner

Stacy Warner epizodni je lik u FOX-ovoj medicinskoj seriji Dr. House, a tumači je Sela Ward. Bila je u vezi s Gregoryjem Houseom (Hugh Laurie) i jedina je osoba koju je on iskreno volio.

Kada su scenaristi serije napisali epizodu Three Stories, u kojoj se Stacy prvi put pojavljuje, prva osoba koja im je pala na pamet za ovu ulogu bila je Ward. Iako u početku nije bila zainteresirana za ulogu, predomislila se nakon što je pogledala nekoliko epizoda serije. Iako se trebala pojaviti u samo 2 epizode 1. sezone, hemija između Ward i Laurieja bila je dovoljno jaka da produže njen angažman u seriji na još 7 epizoda 2. sezone. Stacy je primljena većinom pozitivno kod kritičara koji su njenu fabulu smatrali "sočnim podzapletom".Matt Roush, "U početku sam se zaljubio u..." , TV Guide, 13. 2. 2006.

 Fabula 
Iako nije otkriveno mnogo o Stacynom ranom životu, u epizodi Acceptance spomenuto je da je diplomirala na univerzitetu Duke.(2x01) "Acceptance", Garrett Lerner, Russel Friend, Dr. House, FOX, 13. 9. 2005. Pretpostavljeno je da je Housea upoznala 10 godina prije početka serije na paintball-meču "Liječnici protiv advokata" i počela vezu s njim.(3x07) "Son of Coma Guy", David Shore, Doris Egan, Dr. House, FOX, 14. 11. 2006. Pet godina kasnije, tokom partije golfa, House doživi infarkciju u desnoj nozi.(1x21) "Three Stories", David Shore, Dr. House, FOX, 17. 5. 2005. Dovezen je u bolnicu Princeton-Plainsboro, ali mu je u prva 3 dana bila postavljena pogrešna dijagnoza jer su liječnici mislili da pokazuje ponašanje osobe koja traži drogu (House je na kraju sam sebi dijagnosticirao infarkciju). Aneurizma u njegovom desnom bedru zgrušala se i dovela do infarkcije te uzrokovala da njegov kvadriceps postane nekrotičan. House je rekao da mu na mrtvom mišiću urade premosnicu kako bi povratio cirkulaciju u ostatku noge, riskirajući otkazivanje organa i srčani zastoj. Bio je voljan trpjeti užasnu postoperativnu bol kako bi zadržao punu upotrebljivost svoje noge. Nakon što su ga stavili u vještačku komu kako bi prespavao period najjače boli, Stacy, koja je tada bila Houseov medicinski opunomoćenik, uradila je suprotno njegovim željama i odobrila sigurniji hirurški zahvat kojim bi se samo uklonio mrtvi mišić, kao srednje rješenje između dvije krajnosti (amputacije i premosnice). Posljedica je bila djelomični gubitak upotrebljivosti noge i manja, ali i dalje jako ozbiljna bol do kraja života. House joj nije mogao oprostiti zbog ove odluke, što je dovelo do kraja njihove veze.

Stacy ponovo posjećuje Housea u epizodi Three Stories, 5 godina nakon njihovog razlaza.Mary Murphy, "Sela Ward iz Dr. Housea: 48 godina i prekrasna!" , TV Guide, 17. 5. 2005. U međuvremenu se udala za Marka Warnera (Currie Graham), školskog pedagoga.(1x22) "Honeymoon", Lawrence Kaplow, John Mankiewicz, Dr. House, FOX, 24. 5. 2005. Stacy vjeruje da je Mark bolestan i želi da ga House liječi. Međutim, Mark misli da mu nije ništa, kao i članovi Houseovog dijagnostičkog tima, koji ne mogu naći nikakav medicinski problem. Nakon nekoliko neuspješnih pokušaja postavljanja Markove dijagnoze, House testira Markovu mokraću na porfobilinogen; test ispadne pozitivan i Marku je dijagnosticirana akutna intermitentna porfirija. Zbog toga neko vrijeme treba ostati u bolnici, kako bi bio pod budnim okom liječnika. Stacy se dogovori s direktoricom bolnice Lisom Cuddy (Lisa Edelstein) da radi kao bolnički advokat za vrijeme Markovog boravka u bolnici. Tokom tog perioda Stacy se ponovo zbližava s Houseom.(2x10) "Failure to Communicate", Doris Egan, Dr. House, FOX, 10. 1. 2006.(2x07) "Hunting", Doris Egan, Dr. House, FOX, 22. 11. 2005. U epizodi Need to Know njih dvoje provedu noć zajedno.(2x11) "Need to Know", Pamela Davis, Dr. House, FOX, 7. 2. 2006. Međutim, kad se Stacy počne spremati da napusti Marka zbog Housea, House je odbije, rekavši da je ne može usrećiti jer se ne može promijeniti. Stacy daje otkaz i vraća se s Markom u Short Hills (New Jersey).

 Osobnost 
Kao što kaže autor Dr. Housea, David Shore, "kao istinska ljubav koja je pobjegla"Jeff Jensen, "Full House" , Entertainment Weekly, 6. 4. 2007, str. 44–47., Stacy je "brz" i "dosjetljiv" likSara Morrison, "Nešto za svakoga" , Television Without Pity, 31. 8. 2005., koji je "jedini lik koji može parirati Houseu na jednakom nivou".Mary Schilling, (2005-09-09). "Ekskluzivno o Dr. Houseu" , Entertainment Weekly, 9. 9. 2005. Sela Ward opisala je lik kao prozor u Houseovu ranjivost i srce.Bridget Byrne, "Sela Ward donosi srce u Dr. Housea", The Washington Post, 7. 11. 2005. House jednostavno opisuje Stacy kao "vrlo uvjerljivu", pošto Mark misli da mu nije ništa, ali House kaže da ako Stacy kaže da je Mark bolestan, onda je bolestan. Mnogi su kritičari primijetili da Stacyno prisustvo utječe na Houseovo ponašanjeMarco Della Cava, "Laurie je učtiv — uz peckanje", USA Today, 28. 3. 2006.Peter Rubin, "Da li je House zauvijek izgubio Stacy?" , TV Guide, 14. 2. 2006, str. 33.. Diane Kristine iz Blog Criticsa rekla je da je, kad je sa Stacy, House "gotovo ljubazan".Diane Kristine, "TV pregled: Dr. House - 'Failure to Communicate'" , Blog Critics, 11. 1. 2006. Stacy još uvijek veoma voli Housea i bila je voljna imati aferu s njim; međutim, nekoliko je puta rekla Houseu da voli i Marka također.

 Razvoj 
 "Kako su scenaristi postajali zainteresirani za ideju o Stacy, počeli su je opisivati kao tip Sele Ward i, doslovno, ne mislim da je iskočilo ijedno drugo ime. Sela je inteligentna i zrela - neko za koga vjerujete da bi House mogao biti s njim." <div style="text-align:right;">– Shore o dodjeljivanju uloge Seli Ward.
Prema riječima producenata Dr. Housea, Stacy je uvedena u seriju kako bi se gledaocima dao uvid u Housea.Richard Duff, "Ward uživa u zabavnom Dr. Houseu. Medicinska serija je 'izazov'", The New York Daily News, 11. 11. 2005. Scenaristi su odlučili početi njenu fabulu "veoma suptilno", ali da je završe "velikim praskom".Mary Murphy, "Doc vs Doc", TV Guide, 31. 10. 2005, str. 40–41. Shore je objasnio da je želio Ward za ovu ulogu jer je ona bila prva osoba koja je pala na pamet scenaristima serije, dodavši da ona glumi "jednostavno" i "uvjerljivo". Ward u početku nije bila zainteresirana za ulogu jer je nakon otkazivanja serije Opet i iznova željela provoditi više vremena sa svojom djecom. Zbog toga je odbila i uloge u CSI: Miamiju i Očajnim kućanicama.Jennifer Armstrong, "A Ward To The Wise" , Entertainment Weekly, 8. 10. 2004. Međutim, predomislila se kad je pogledala nekoliko epizoda serije, jer je, dok ih je gledala, shvatila da bi "bilo zabavno biti dio Dr. Housea".

U intervjuu za Entertainment Weekly iz 2005. Ward, koja nikad prije nije glumila u medicinskoj seriji, rekla je da je, kad je bila mlada, njena majka bila bolesna više od 9 godina i da je provela dosta vremena po bolnicama.Michelle Kung, "Ćaskamo sa zvijezdom Dr. Housea, Selom Ward" , Entertainment Weekly, 16. 5. 2005. To je bio razlog što se na setu Dr. Housea osjećala "kao kod kuće, na neki čudan način". Iako se trebala pojaviti samo u 2 završne epizode 1. sezone, hemija između nje i Laurieja bila je dovoljno jaka da se njena fabula proširi i na više epizoda u 2. sezoni. Laurie je o radu sa Selom Ward rekao sljedeće: "Mi smo profesionalci koji su imali dovoljno sreće da budu opremljeni veoma čvrstim, istinitim scenarijem, a činjenica da je Sela Ward izuzetno privlačna i da smo se dobro složili svakako nije smetnja."Robert Bianco i Gary Levin, (2005-07-31). "Vruće zvijezde Dr. Housea naslađuju se ulogama", USA Today, 31. 7. 2005. Iako je Ward izrazila da bi se voljela vratiti u seriju, Shore je 2006. godine rekao za USA Today da, iako ju je i on želio vratiti u seriju, nije bilo "nekih određenih planova" za vraćanje Stacy.

 Prijem 
Prve reakcije na Stacy bile su većinom pozitivne. Matt Roush iz TV Guidea izjavio je da je bio zadovoljan likom koji pokazuje Houseovu mekšu stranu, nazvavši Stacynu fabulu "sočnim podzapletom". David Bianculli iz The New York Daily News rekao je da se uvođenjem Stacy Dr. House probio u "red najboljih TV-serija današnjice".David Bianculli, "House Makes Itself at Home", The New York Daily News, 1. 11. 2005. Kritičari iz USA Today rekli su da je Ward "u seriju donijela osjećaj radosti, makar bio i prolazan".Ann Oldenburg, Anthony Breznican, Brian Mansfield, Karen Thomas, Elysa Gardner, Mike Snider, Bill Keveney, Ken Barnes, Alison Maxwell, (2006-12-28) "Željeli bismo da oni ... završe zajedno", USA Today, 28. 12. 2006. U članku o tome ko najviše nervira Housea Alynda Wheat iz Entertainment Weeklyja stavila je Stacy na 3. mjesto te liste, iza Amber Volakis (Anne Dudek) i Michaela Trittera (David Morse).Alynda Wheat, "Ko najviše nervira dr. Housea?" , Entertainment Weekly, 12. 9. 2008. Međutim, Alan Sepinwall iz Star-Ledgera, iako Selu Ward smatra talentiranom glumicom, komentirao je da je njen lik, uz prethodne i kasnije epizodne likove, bio "bez humora" i "odlučan da publici uništi zabavu, kao i Houseu".Alan Sepinwall, "Sepinwall o TV-u: Osvrt na 5. sezonu Dr. Housea", The Star-Ledger, 16. 9. 2008.

 Reference 

 Vanjski linkovi 
 Stacy Warner  na IMDb-u
 Stacy Warner na House Wiki

Kategorija:Likovi u "Dr. Houseu"
Kategorija:Fiktivni advokati